Tartu linna ja Tartu Ülikooli

koostööleping

Tartus, \_\_\_\_\_\_\_\_\_\_\_\_\_\_ 2010

**Tartu linn** (edaspidi Linn), keda esindab linnapea Urmas Kruuse, ühelt poolt

ja

**Tartu Ülikool** (edaspidi Ülikool), keda esindab rektor Alar Karis, teiselt poolt, eraldi või üheskoos nimetatud ka Pool või Pooled,

teadvustades Poolte ühiseid arenguhuvisid ning võttes arvesse, et

* *Tartu on pikaajaliste traditsioonidega ülikoolilinn;*
* *Tartu on rahvusvaheliselt tuntud teaduslinn, mille teadusasutused esindavad praktiliselt kõiki Eesti teadusvaldkondi;*
* *Tartu on elujõuliste ettevõtetega, teadus- ja tehnoloogiamahukale majandusele orienteeritud ja atraktiivse ettevõtluskeskkonnaga linn;*
* *Tartu on põline hansalinn ja ainulaadsete festivalide, laulupidude, muuseumide linn;*
* *Ülikool on rahvusvaheliselt tunnustatud teadusülikool ning Eesti juhtiv teadus- ja õppekeskus;*
* *Ülikool on Eesti akadeemilise vaimsuse, rahvuskultuuri ja kõrgtehnoloogilise innovatsiooni keskus ning Eesti hariduse ja teaduse rahvusvahelise maine kujundaja,*

sõlmivad Pooled ühiseid esmatähtsaid koostöösuundi ja kavatsusi silmas pidades järgmise koostöölepingu (edaspidi Leping).

1. **Üldosa**
2. Lepingu eesmärk on pikaajalise ja järjepideva koostöö reguleerimine Poolte ühishuvi valdkondades:
	1. teadusmahuka ettevõtluse arendamine;
	2. konverentsiturism ja ühisturundus;
	3. rahvusvahelistumise toetamine;
	4. linnaruumi arendamine;
	5. kaasaegse elukeskkonna arendamine;
	6. spordi- ja kultuuritegevuse arendamine.

1. Pooled sõlmivad Lepingu määramata tähtajaks.
2. Pooled lähtuvad järgmistest Lepingu allkirjastamise hetkel olemasolevatest dokumentidest:
	1. Tartu linna arengustrateegia "Tartu 2030";
	2. Tartu linn arengukava aastateks 2007-2013 ja vastav tegevuskava;
	3. Tartu linna valdkondlikud arengukavad;
	4. Tartu linna üldplaneering;
	5. Tartu Ülikooli arengukava 2009-2015 (A2015).
3. Leping määrab kindlaks Poolte huvide ja nende realiseerimiseks kavandatavate tegevuste põhimõtted ning on aluseks konkreetsete tegevuskavade koostamist sätestavate igaaastaste kokkulepete sõlmimisele. Sellest tulenevalt sõlmivad Pooled iga eelarveaasta eel, hiljemalt 30. septembriks, konkreetseid tegevusi kajastava ja finantseerimisvõimalusi arvestava kirjaliku kokkuleppe.
4. Lepingus sätestatud tegevuste elluviimisel määratlevad Pooled kontaktisikud:
	1. Linna kontaktisik on Raimond Tamm, telefon 736 1213, e-post: raimond.tamm@raad.tartu.ee.
	2. Ülikooli kontaktisik on kantsler Andres Liinat, telefon 737 6500, e-post: andres.liinat@ut.ee.
5. **Pikaajaline tegevuskava ühise koostöö elluviimisel**

# Teadusmahuka ettevõtluse arendamine

1. Pooled teevad koostööd Tartu teadus- ja tehnoloogiamahukate ettevõtetega
2. .
3. Pooled teevad koostööd Ränilinna väljaarendamisel teadus- ja tehnoloogiamahukate ettevõtete paiknemist ja arengut soodustavaks piirkonnaks.
4. Ühise koostöö elluviimisel kasutab Linn Ülikooli oskusteavet ja ekspertiisi Linna arendamisel, korraldades uuringuid, koolitusi, infopäevi jms.

# Ühisturundus ja konverentsiturism

1. Ülikool panustab AHHAA keskuse rajamisse ja arendamisse ekspositsioonide väljatöötamisel ning keskuse tegevuse turustamisel.
2. Linn tunnustab üliõpilaste parimaid Tartu-teemalisi uurimistöid.
3. Pooled teevad koostööd Tartu kui konverentsilinna sihtkoha turundamisel ja arendamisel. Oma rahvusvahelisi võrgustikke kasutades aitab Ülikool tuua Tartusse rahvusvahelisi konverentse ning Linn toetab konverentsikeskkonna arendamist.
4. Linn arendab ja toetab tasuta interneti kasutamise ning mobiilsete sideseadmete laadimise võimalusi Tartu kesklinna piirkonnas.

***Rahvusvahelistumise toetamine***

1. Linn asutab Tartu linna stipendiumi(d) silmapaistvatele välisüliõpilastele  linnale oluliste valdkondade  arendamiseks.
2. Pooled teevad koostööd linnakodanike teadlikkuse ja sallivuse suurendamiseks eesmärgiga tagada turvaline ja mitmekesisust hindav  õppe-, töö- ja elukeskkond  Tartu külalistele.
3. Pooled peavad oluliseks välisüliõpilastele ja -õppejõududele nende perekondi toetava infrastruktuuri loomist (rahvusvaheline kool kõigis õppeastmetes, lasteaed).

# Linnaruumi arendamine

1. Pooled teevad koostööd õppejõududele ja üliõpilastele soodsa ja sõbraliku töö-, õppe- ja elukeskkonna loomisel.
2. Pooled teevad koostööd teemaplaneeringu loomisel, tagamaks Ülikooli pikaajaline ruumiline areng linnakeskkonnas. .
3. Ülikool kaasab Linna esindaja Ülikooli ruumilise arengukava üldpõhimõtete väljatöötamisse.
4. Pooled kinnitavad jätkuvat soovi teha koostööd Toomemäe pargi arendamisel, juhindudes Toomemäe üldplaneeringust, 2008. aastal Linna poolt vastu võetud Toomemäe arendamise kavast, mis valmis Ettevõtluse Arendamise Sihtasutuse toel koostöös Ülikooli, Sihtasutuse Teaduskeskus AHHAA, Sihtasutuse Tartumaa Turism ja Riikliku Looduskaitsekeskusega.
5. Linn jätkab Ülikoolile kuuluvate Ujula 4 spordihoone, ühiselamute, muuseumide ja botaanikaaia arengu toetamist.
6. Pooled lepivad eelnevalt kokku tulevikus rajatavate mälestusmärkide ja monumentide omandiõiguse küsimused, hooldustarvidus ja kulude jagamise põhimõtted.
7. Pooled peavad oluliseks arendada ühiselt linnaruumi keskkonnasõbralikke ja alternatiivseid lahendusi – nt jalgratta- ja kergliikluse arendamine, jalgratastele turvaliste hoiukohtade loomine, riietusruumide võimaldamine, jalgrattalaenutuse loomine.

# Spordi- ja kultuuritegevuse arendamine

1. Pooled peavad oluliseks ühiste kultuuri- ja spordiürituste korraldamist.
2. Pooled tõhustavad koostööd kummagi Poole spordihoonete ja –rajatiste vastastikusel kasutamisel noortespordiga tegelevate organisatsioonide poolt.
3. Pooled sõlmivad korvpallimeeskonna Tartu Ülikool/Rock pikaajalise toetuslepingu.
4. Ülikool toetab õppivaid sportlasi soodsate õppimisvõimaluste ja -tingimuste loomise abil.
5. Linn toetab esindus- ja kultuurikollektiivide tegevust ning tudengite kevad- ja sügispäevadega seotud üritusi.
6. **Lõppsätted**
7. Pooled kaasavad Linna teisi kõrgkoole ühiselamute, sporditegevuse, raamatukogude ja kultuuritegevuse arendamisse.
8. Pooled arvestavad oma tegevuse kavandamisel teise Poole vajadusi ja võimalusi ning vahetavad regulaarselt informatsiooni koostöö valdkondade kohta.
9. Leping on koostatud eesti keeles kahes võrdset juriidilist jõudu omavas eksemplaris, üks kummalegi Poolele.
10. **Poolte kontaktandmed**

**Tartu linn Tartu Ülikool**

Raekoda Ülikooli 18

50089 TARTU 50090 TARTU

Tel 736 1111 tel 737 5600

e-post: e-post: info@ut.ee

 Urmas Kruuse Alar Karis

 linnapea rektor, professor